Billafranca (Castellón) - Biquipedia, a enziclopedia libre

# Billafranca (Castellón)

### De Biquipedia

  Ta atros empregos d'o toponimo Billafranca se beiga Billafranca (desambigazión).

Billafranca

Nombre ofizial | {{{nombre_ofizial}}}
Estato | España
Comunidat autonoma | [[{{{comunidá}}}]]
Comunidat autonoma | País Balenzián
Probinzia | Castellón
Probinzia | [[probinzia d'{{{probinziad}}}|{{{probinziad}}}]]
Redolada | Alto Mayestrazgo
Monezipio | {{{monezipio}}}
Codigo postal | 12150
Superfizie | 93,80 km²
Altaria | 1.125 m.
Distanzia | 82 km á Castellón de la Plana
Poblazión | 2.518 ab. (2006)
Chentilizio | {{{chentilizio}}}
Ríos | {{{ríos}}}
Pachina web |

Billafranca (Villafranca del Cid ofizialment en castellán) ye un monezipio de lo País Balenzián que se troba en la redolada de lo Alto Mayestrazgo. A suya poblazión ye de 2.518 abitants (2006), en una superfizie de 93,80 km² con una densidat de 2,8 ab/km².

## [editar] Cheografía

Lo monezipio de Billafranca se troba situato en a muga ozidental de la probinzia de Castellón, á 82 km de la capital. Lo lugar ye en un plano alto á 1125 m, sin d'embargo la resta de lo termin ye muito azidentato e destacan entre las prenzipals alturas lo Tossal dels Montllats (1643 m), lo Tossal del Mas de Coder (1467 m), lo Tossal del Mas d'Altava (1426 m), lo Torral del Mas de la Tosca de Dalt (1379 m), lo Tossal d'Arriello (1314 m y con nome aragonés deribato de l'apellito que prene nome de Riello) y el Canto del Picaio (1305 m). En la parte més baxa de lo termin se troba lo río Montleón á 710 m sopre lo nibel de la mar. Los puntos més altos son de rocas calizas que á begatas s'han erosionato dando formas curiosas como en lo parache de Les Coves del Forcall.

## [editar] Istoria

Puen gotico sopre lo Río de las Truitas

La fundazión de lo lugar se produzió lo 7 de frebero de 1239 en la zona clamata güei Pobla de Sant Miguel. Lo fundador estió Blasco d'Alagón, que la clamó en latín Rivus Truitarum u Rivo de las Truytas. Lo puen gotico que cruza lo Río de las Truitas estió lo que Chaime I emplegó pa entrar ta tierras balenzianas la primera begata, seguntes lo Llibre dels Feyts.

Cambeyó lo nome pa espresar que yera una villa (no dependient de Moriella) y franca, libre, que dependeba dreitament de lo rei.

Dimpués de pertenexer á la Casa d'Alagón, á la d'Anglesola y de tornar ta la Casa d'Alagón s'incorporó á los Térmens Generals del Castell de Morella lo 14 de mayo de 1303. Lo 27 d'abiento los billafranquinos se rebeloron contra las dezisions de los churatos morellanos, empezipiando una luita por la suya independenzia de Moriella que duró cuatro sieglos.

Tamién i eba disputas territorials por lo Castiello del Mallo y la pedanía-santuario de la Estrella, entre 1335 y 1340.

## [editar] Nome

Lo primer nome que ha tenito ha estato Río de las Truitas u Riu de les Truites, nome que alza l'autual Riu de les Truites entre los termins de La Iglesuela e Billafranca. Lo nome orichinal lo cambeoron por Vilafranca en catalán y Villafranca en aragonés u castellán.

Por muitos años s'ha emplegato pa Billafranca nomes istoricament incorreutos. La que s'ha bisto más a sobent ye Villafranca del Cid u Vilafranca del Cid. S'emplegó por primera begata en 1749 y se cheneralizó en a epoca d'Isabel II. Con este nome no se prebaba de chustificar la presenzia de la palabra Cid como tributo á lo famoso merzenario Rodrigo Díaz de Vivar, que murió 140 años enantes la fundazión de lo lugar, se prebaba d'adatar la palabra arabe Zeit que seguntes esta tioría emplegarían los abitadors de lo lugar pa referir-se a Blasco d'Alagón. Esta esplicazión no tién base istorica.

Atra denominazión incorreuta ye la de Villafranca del Maestrazgo u Vilafranca del Maestrat, probable imbenzión de Sanchis Guarner en 1950 y que no tien sentito porque se creyó franca (libre) y no podeba depender de los Templers, ni de lurs suzesors de Montesa. Billafranca ha pertenexito istoricament á Los Puertos de Moriella dica que la Cheneralidat Balenziana lo mete en la redolada de l'Alto Mayestrazgo.

La denominazión correuta ye, doncas, Villafranca u Vilafranca, sin apelatibos ni castellán ni en catalán.

## [editar] Enrastres esternos

Categoría: Localidaz de Castellón

##### Views

- Articlo
- Descusión
- Bersión autual

##### Mirar

##### En atras luengas

- Català
- Español
- Italiano
- Nederlands
- Português